નવી દિલ્હી : ભારત અને જર્મનીએ આજે ઐતિહાસિક ૧૮ એમઓયુ ઉપર હસ્તાક્ષર કર્યા હતા. બિઝનેસ સંબંધોને વધુ સરળ કરવાની દિશામાં સમજુતી કરવામાં આવી હતી. જર્મન ચાન્સલર એન્જેલા મર્કેલ હાલમાં ભારતની ઐતિહાસિક યાત્રા ઉપર છે. અગાઉ વડાપ્રધાન નરેન્દ્ર મોદી અને એન્જેલા મર્કેલે વિવિધ મુદ્દા ઉપર શિખર વાતચીત કરી હતી. બન્ને નેતાઓએ વિવિધ પ્રશ્નો ઉપર ચર્ચા કરી હતી. દ્વિપક્ષીય સહકારને વધારવા બન્ને પક્ષો રાજી થયા હતા. વેપાર અને મૂડીરોકાણને વધારવા ઉપર ભાર મુકવામાં આવ્યો હતો.